OpenLLM-France/wikimedia huggingface dataset:
# Setge de Tolosa (1219)

El setge de Tolosa de 1219 va ser un intent de Lluís VIII de França i de Amaurí IV de Montfort per prendre la ciutat de Tolosa de Llenguadoc al comte Ramon VII de Tolosa durant la Croada Albigesa. L'acció va finalitzar amb l'aixecament del setge.

## El setge

El 10 de juny de 1219, el príncep Lluís de França va prendre Marmanda i va deixar als seus soldats saquejar la ciutat i massacrar als seus habitants. Llavors el seu exèrcit, acompanyat pel d'Amaurí IV de Montfort es van dirigir cap a Tolosa.
El consell de Tolosa es reuneix per deliberar i pren la decisió de resistir l'atac. D'aquesta manera es reforça les defenses de la ciutat i es diu a la gent que faci provisió d'aliments per poder resistir el que se suposa que serà un llarg setge. Cavallers, nobles i faïdits, amb les seves tropes, vingudes de tota la regió s'uneixen al Comte de Tolosa per defensar la ciutat enfront dels «invasors» i «contra l'orgull de França» i s'organitza de manera conscienciosa la defensa de la ciutat.
Els croats arriben a Tolosa al 17 de juny amb una gran quantitat de màquines de setge, però els defensors reparen ràpidament les parts de la muralla que van sent destruïdes.
Després de quaranta-cinc dies de setge, el príncep Lluís es desanima i aixeca el setge malgrat les súpliques d'Amaurí de Montfort i del legat papal.

## Notes i referències

* ↑ En el llibre Cançó de la croada contra els Albigesos, el seu autor descriu tots els punts de la ciutat i els noms dels cavallers que defensen cadascun d'aquests punts, ocupant diverses pàgines per descriure aquests preparatius. Finalitza el llibre amb aquests preparatius detallats, perquè se suposa que l'autor estava dins de la ciutat i per això no va poder finalitzar l'obra.
* ↑ El príncep de França havia assistit a la croada per complir la quarantena (lluitar un mínim de quaranta dies en la Croada a canvi de veure perdonats tots els seus pecats i obtenir un botí de guerra), però les instruccions que portava del seu pare era que, un cop acabada aquesta, deixés la croada i tornés a París. I així ho va fer, després de quaranta-cinc dies de setge sense obtenir resultats positius, el príncep va abandonar la croada i Amaurí de Monfort, encara que tenia un gran exèrcit a la seva disposició, no va aconseguir convèncer els barons que s'hi havien quedat d'intentar prendre la ciutat.

## Bibliografia

* Bordonove, Georges. La Tragèdia Càtara (en francès). Tallandier, 1991, p. 462. ISBN 978-2847347913.
* Martines, V.; Ensenyat, G, tr. 2003. Cançó de la croada contra els Albigesos. Barcelona: Proa, 2003, p. 435. ISBN 978-84-8437-548-7.
* Pere de Vaux-de-Cernay, Història dels Albigesos
* Tudela, Guilhem de; Meyer, Paul. La chanson de la croisade contre les Albigeois (Cançó de la Croada) (en francès i occità). Renouard, 1875.
# Gobiodon okinawae

Gobiodon okinawae és una espècie de peix de la família dels gòbids i de l'ordre dels perciformes que es troba des del sud del Japó fins al sud de la Gran Barrera de Corall, Palau i les Illes Marshall.
Els mascles poden assolir els 3,5 cm de longitud total.

## Referències

* ↑ Bleeker P. 1856. Bijdrage tot de kennis der ichthyologische fauna van het eiland Boeroe. Natuurkd. Tijdschr. Neder. Indië v. 11. 383-414.
* ↑ BioLib (anglès)
* 1 2 FishBase (anglès)
* ↑ Randall, J.E., G.R. Allen i R.C. Steene 1990. Fishes of the Great Barrier Reef and Coral Sea. University of Hawaii Press, Honolulu, Hawaii. 506 p.
# TB (Maryland)

TB és una comunitat no incorporada al Comtat de Prince George's, a l'estat nord-americà de Maryland, prop de la intersecció de les carreteres MD 5 i US 301. El 1860 s'hi establí una oficina de correus anomenada TB que estigué en funcionament fins al 1914. Alguns diuen que la comunitat rep el nom de Thomas Brooke, un dels primers colons, mentre que altres creuen que els socis William Townshend i Mr. Brooke van gravar cadascun la seva darrera inicial en pedra al lloc original de la localitat. TB s'ha destacat pel seu topònim inusualment curt.

## Referències

* ↑ 598145 U.S. Geological Survey Geographic Names Information System: TB (Maryland) (en anglès)
* ↑ «MD 0005 Branch Avenue US 301 at TB to Auth Road (North of I-95/I-495)». Maryland State Highway Administration. [Consulta: 14 octubre 2015].
* ↑ «Prince George's County». Jim Forte Postal History. [Consulta: 14 octubre 2015].
* 1 2 Fesperman, Dan , 30-03-2001. Arxivat 4 de març 2016 a Wayback Machine.
* ↑ Moyer, Armond. The origins of unusual place-names. Keystone Pub. Associates, 1958, p. 129.
* ↑ International, Rotary. The Rotarian. Rotary International, juliol 1981, p. 20.
* ↑ Hyde, Henry M. «From Featherbed Lane To Johnnycake Town». The Baltimore Sun, 26-10-1920. [Consulta: 29 abril 2022].
# Puigllançada

El Puigllançada és una muntanya de 2.409,15 metres que es troba al municipi de Bagà, a la comarca catalana del Berguedà.
A la cara nord s'hi situa el sector de Torrent Negre de l'estació d'esquí de la Molina. Aquest cim està inclòs al Repte dels 100 cims de la Federació d'Entitats Excursionistes de Catalunya (FEEC). L'Institut Cartogràfic de Catalunya (ICC) l'ha catalogat com un dels cims emblemàtics del país. Al cim s'hi troba el vèrtex geodèsic número 283082001.
És una muntanya de morfologia arrodonida i gens escarpada, i la seva ascensió és molt fàcil en bones condicions climatològiques. Una de les rutes habituals per accedir-hi és des del Coll de Pal, amb sortida a 2.000 metres, i l'altra és fer-ho des dels Alabaus (cota 1.905 m) de La Molina, el que es coneix com la collada del Pedró.

## Telecomunicacions

La situació del cim amb bones vistes i sense ombres va ser objecte d'una instal·lació d'una antena passiva per a telefonia fixa, era un panell reflectant que s'utilitza en radioenllaços per microones. Es tracta d'un rectangle metàl·lic de fins a 10 × 10 metres, sòlidament ancorat que fa les funcions de mirall, on reboten les ones de l'enllaç. La seva utilització, en tecnologia analògica per damunt d'1 GHz, es va generalitzar per a la telefonia fixa als anys 1970.
Al llarg del temps va quedar obsoleta i l'Ajuntament de Bagà (titular del terreny i administració local competent) en van demanar la retirada. El juny de 2012 va ser retirada tota la instal·lació, i es va recuperar el seu aspecte anterior.

## Referències

* ↑ Institut Cartogràfic i Geològic de Catalunya
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
* ↑ «Cims emblemàtics de Catalunya». ICC, 05-08-2007. [Consulta: 30 juny 2016].
* ↑ «Excursió al Puigllançada des dels Alabaus de La Molina». diaridelaneu.
* ↑ «Retiren la gran antena del Puigllançada». Observatori del Paisatge, 24-06-2012. Arxivat de l'original el 2016-09-19. [Consulta: 16 juny 2016].
* ↑ «Desmantellament a l'antena del Puigllançada». Ajuntament de Bagà, 22-06-2012. Arxivat de l'original el 2020-09-18. [Consulta: 16 juny 2016].
# BSB

BSB té els següents significats:
* Banda Simfònica de Badalona, banda simfònica amb seu a Badalona
* Bloc Socialista Burkinès, partit polític històric de Burkina Faso
* Biblioteca Estatal de Baviera (del seu nom en alemany Bayerische Staatsbibliothek), biblioteca pública de l'estat alemany de Baviera
* Campionat britànic de Superbike (del seu nom en anglès British Superbike), campionat de motociclisme de velocitat del Regne Unit
* Backstreet Boys, grup de música pop dels Estats Units
* Bandar Seri Begawan, ciutat capital de Brunei
* Aeroport Internacional de Samarinda (del seu nom en indonesi Bandara Samarinda Baru), aeroport d'Indonèsia
* British Satellite Broadcasting, empresa històrica de televisió amb seu a Londres (Regne Unit)
* Back-side bus bus que connecta la CPU amb la seva memòria cau en els ordinadors antics
* BSB també és l'acrònim de Brasília, ciutat capital del Brasil
* Burgundy School of Business, una escola de negocis
# Psychoda serpentina

Psychoda serpentina és una espècie d'insecte dípter pertanyent a la família dels psicòdids.

## Descripció

* L'eix lateral de l'edeagus del mascle és llarg i sinuós.

## Distribució geogràfica

Es troba a les illes Filipines (Negros) i Nova Guinea.

## Referències

* ↑ uBio (anglès)
* 1 2 3 Quate, L. W., 1965. A taxonomic study of Philippine Psychodidae (Diptera). Pacific Insects. 7: 815-902.
* 1 2 Catalogue of Life (anglès)
* ↑ uBio (anglès)
* ↑ Global Species (anglès)

## Enllaços externs

* ION (anglès)
# Serrières (Saona i Loira)

Serrières és un municipi francès situat al departament de Saona i Loira i a la regió de Borgonya - Franc Comtat. L'any 2009 tenia 297 habitants.

## Història

Llista dels alcaldes successius :
| Data d'elecció | Identitat | Partit |
| ? -2006 | Maurice Benas | UMP |
| 2006- | Jean-Noel Bernard | |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2009 |
| 130 | 196 | 220 | 261 | 266 | 265 | 297 |
| A partir de 1990: Població sense dobles comptes |||||||
# Gonzo

«Gonzo» té aquests significats:

## Persones

* Fernando González «Gonzo», periodista gallec;
* Fernando González (tenista) «Gonzo», tenista xilè;
* Gonzalo Palacios, Gonzo Palacios, músic argentí;
* Antonio Sanchez Sanchez, El Gonzo, comunista mexicà;
* Gonzo Suárez, desenvolupadoar de videojocs espanyol;

## Gèneres

* Periodisme gonzo;
* Pornografia gonzo.

## També

* Gonzo (The Muppets), personatge de The Muppets.
* Gonzo (animació), estudi d'animació japonès;
# Prospect (Carolina del Nord)

Prospect és una concentració de població designada pel cens dels Estats Units a l'estat de Carolina del Nord. Segons el cens del 2000 tenia 690 habitants.

## Demografia

Segons el cens del 2000, Prospect tenia 690 habitants, 239 habitatges i 183 famílies. La densitat de població era de 98,7 habitants per km².
Dels 239 habitatges en un 38,9% hi vivien nens de menys de 18 anys, en un 52,7% hi vivien parelles casades, en un 17,2% dones solteres, i en un 23,4% no eren unitats familiars. En el 20,9% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,38.
Per edats la població es repartia de la següent manera: un 27,7% tenia menys de 18 anys, un 12,2% entre 18 i 24, un 30,6% entre 25 i 44, un 21% de 45 a 60 i un 8,6% 65 anys o més.
L'edat mediana era de 33 anys. Per cada 100 dones de 18 o més anys hi havia 89 homes.
La renda mediana per habitatge era de 34.038 $ i la renda mediana per família de 42.143 $. Els homes tenien una renda mediana de 31.583 $ mentre que les dones 11.705 $. La renda per capita de la població era d'11.359 $. Entorn del 20,1% de les famílies i el 21,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Prospect». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Prospect». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# SRF

SRF té els següents significats:
* Schweizer Radio und Fernsehen, companyia de radiodifusió pública de Suïssa encarregada del servei en alemany per a la Suïssa alemanya.
* Factor de resposta al sèrum (del nom en anglès Serum Response Factor), un factor de transcripció del grup MADS-box
# Esher

Esher és una localitat situada al comtat de Surrey, a Anglaterra, amb una població estimada a mitjan 2016 de 51.239 habitants. Està situada al centre de la regió Sud-est d'Anglaterra, prop de la ciutat de Guildford -la capital de comtat i de la regió- i a poca distància a sud del riu Tàmesi i de Londres.

## Referències

* ↑ «South East England (United Kingdom): Counties and Unitary Districts & Settlements - Population Statistics, Charts and Map». [Consulta: 29 desembre 2019].
# Principi d'autoritat

En biologia, el principi d'autoritat era la norma existent segons la qual el nom vàlid d'una espècie era el que li atribuïa el màxim especialista en un determinat grup taxonòmic. Per descomptat podia existir més d'un zoòleg que es considerés a si mateix com a màxim especialista per la qual cosa, en molts casos, no podia existir un acord sobre quin era el nom més adequat d'una determinada espècie.
Aquest situació va provocar una gran confusió en les denominacions científiques de la literatura zoològica durant el segle xix que va desencadenar l'aparició d'un Codi Internacional de Nomenclatura Zoològica, una eina que ha estat acceptada internacionalment i que té com a finalitat l'estabilitat dels noms científics i la determinació del nom que s'ha d'usar per denominar una espècie concreta d'animal. Aquest codi es va revisant i es va actualitzar l'any 1999.
Per tant, des de fa temps és un principi que ja no és vàlid en la taxonomia zoològica, i ha quedat obsolet. El principi al que sí que dona suport el Codi Internacional de Nomenclatura Zoològica és el "principi de prioritat", pel qual el nom vàlid d'un tàxon és el nom més antic.

## Referències

* Monserrat, V. J. & Alonso-Zarazaga, M. A. (2004): "Fundamentos de la nomenclatura zoológica". A: Barrientos, A. (ed.): Curso práctico de Entomología, pp. 13-26. Manuals de la Universitat Autònoma de Barcelona, 41. ISBN 84-490-2383-1
* Matile, L., Tassy, P. & Goujet, D. (1987): Introduction a la Systematique Zoologique (Conceptes, Principes, Méthodes). Biosystema, 1: 1-126.

## Enllaços externs

* Pàgina oficial del ICZN (anglès)
* Text del Codi Arxivat 2009-05-24 a Wayback Machine. (anglès)
# Sewen

Sewen (en alsacià Seewe) és un municipi francès, situat a la regió del Gran Est, al departament de l'Alt Rin. L'any 2005 tenia 531 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 586 | 604 | 552 | 516 | 539 | 530 |

## Administració

Llista d'alcaldes :
| Període | Identitat |
| 1983-1986 | Marc Gasser |
| 1986-2001 | Bertrand Dantung |
| 2001- | Jean-Paul Bindler |
# Togoperla fortunati

Togoperla fortunati és una espècie d'insecte plecòpter pertanyent a la família dels pèrlids.

## Descripció

* Els adults són de color marró a marró fosc i tenen el pronot marró fosc amb rugositats i les ales marró.
* Les ales anteriors dels mascles fan entre 20 i 22 mm de llargària i les de les femelles 24-26.

## Distribució geogràfica

Es troba al sud-oest de la Xina (Guizhou, Fujian i Sichuan) i Indoxina.

## Referències

* ↑ Klapálek, F., 1907. Japonské druhy rodu Perla Geoffr. Rozpravy Česke Akademie cisare Frantiska Josefa, 16:1‐28.
* ↑ uBio (anglès)
* ↑ Navás, 1926. Brotér.Sér.Zool. 23:106.
* 1 2 3 Catalogue of Life (anglès)
* 1 2 The Genus Togoperla Klapálek (Plecoptera: Perlidae) (anglès)
* ↑ Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Claassen, 1940. Mem. Cornell agric. Exp. Sta. 232:130.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Illies, 1966. Das Tierreich 82:282.
* Sivec, Stark & Uchida, 1988. Scopolia 16:17.
* Stark & Sivec, 2008. Illiesia 4(20):212.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. Arxivat 2022-10-17 a Wayback Machine.

## Enllaços externs

* Encyclopedia of Life (anglès)
* Perlidae Species Listing (anglès)
* BioLib (anglès)
# Psychoda septempunctata

Psychoda septempunctata és una espècie d'insecte dípter pertanyent a la família dels psicòdids que es troba a Sud-amèrica: Xile.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species (anglès)

## Enllaços externs

* ION (anglès)
# Sant Gaietà (Andreu Sala)

Sant Gaietà és una talla de pedra de Montjuïc amb restes de policromia i daurat d'Andreu Sala datada entre el 1685 i 1690.
Va ser un dipòsit de la Reial Acadèmia de Bones Lletres al Museu Provincial d'Antiguitats de Barcelona el 1879 i actualment forma part de l'exposició permanentment del Museu Nacional d'Art de Catalunya.

## Descripció

Sant Gaietà de Thiene, fundador de l'orde teatí, està dempeus i vestit amb l'hàbit de la congregació de clergues regulars (sotana negra i camisó blanc), mentre amb les mans sosté un lliri i un llibre obert, la regla aprovada pel papa Climent VII el 1521. El sant aixafa un personatge maligne, un vell barbut que descansa la seva cara sobre un llibre obert, el qual representa l'heretgia luterana.

## Història

L'obra presidia la façana del convent dels teatins de Barcelona. El 1800, Ceán Bermúdez parlava ja d'aquesta peça en la biografia de l'escultor Sala, tot i que ell creia que el seu nom de pila era Miquel. L'atribució no presenta cap dubte, per comparació estilística amb el Sant Francesc Xavier, obra signada per l'escultor i que es conserva a la capella de Sant Pacià de la Catedral de Barcelona.
Andreu Sala fou un dels millors escultors de la segona meitat del segle xvii a Catalunya. Sempre s'ha fet esment a la seva formació en el taller del barceloní Francesc Santacruz, però també cal tenir en compte la seva població natal, Cardona, lloc on tenien ubicat el seu taller escultors com Miquel Vidal i Josep Ribera. Amb tot, Sala demostra conèixer l'escultura romana barroca de la primera meitat del segle xvii, ja que es nota el ressò de models de Gian Lorenzo Bernini, Alessandro Algardi o François Duquesnoy.

## Referències

* 1 2 Fitxa de l'obra 014826-000 al web del Museu Nacional d'Art de Catalunya.
* 1 2 3 J.Y.. «Renaixament i Barroc». A: MNAC. Guia del Museu Nacional d'Art de Catalunya. 2012. Barcelona: MNAC, p. 179. ISBN 978-84-8043-136-1 [Consulta: 19 gener 2013].
# Barcelona Traction

«Barcelona Traction» té aquests significats:
* Barcelona Traction, Light and Power, un hòlding d'empreses de producció i distribució d'electricitat i d'explotació de tramvies i ferrocarrils elèctrics.
* Barcelona Traction, un grup de música pertanyent a l'ona laietana.
* El primer àlbum homònim del grup Barcelona Traction.
# Estat satèl·lit

Estat satèl·lit és un dels noms pejoratius que es dona en política internacional a qualsevol Estat que, si bé és nominalment independent i reconegut per uns altres, en la pràctica es troba suposadament subjecte al domini polític o ideològic d'alguna potència. Igual que passa amb termes similars com el govern titella, la catalogació d'un Estat com a satèl·lit és considerada partidista i pròpia dels detractors dels governs en qüestió.
El terme, analogia dels cossos celestes que orbiten al voltant d'un més gran, va ser inicialment utilitzat per la premsa occidental capitalista per a referir-se als països del Pacte de Varsòvia i la seva estreta relació amb la Unió Soviètica durant la Guerra Freda. Altres països en l'esfera d'influència soviètica, com Corea del Nord (particularment durant les dècades posteriors a la Guerra de Corea) o Cuba (especialment després d'integrar-se al Consell d'Assistència Econòmica Mútua) també van ser en el seu moment catalogats com a satèl·lits de la Unió Soviètica.
Per la seva banda, la premsa dels estats socialistes solia usar definicions de similar calibre per a referir-se a estats capitalistes perifèrics (El Salvador o Panamà a Sud-amèrica o les Filipines a Àsia) i als aliats dels Estats Units a l'OTAN, en contraposició al Pacte de Varsòvia.

## Vegeu també

* Govern titella
# Gilbert de Rocafort

Gilbert de Rocafort (Segle XIII - Segle XIV) fou un militar de la Companyia Catalana d'Orient.
Gilbert de Rocafort, germà de Bernat de Rocafort i el seu oncle, Dalmau de Sant Martí, van matar accidentalment en Berenguer d'Entença i de Montcada el 1306. A finals de 1308, Bernat i Gilbert foren lliurats pel consell almogàver a Tibald de Cepoy, qui els va lliurar a Robert I de Nàpols, fill de Carles I d'Anjou, que els tancà al castell d'Aversa on moriren de fam.

## Referències

* ↑ Pascot, Jep. Els Almogàvers: l'epopeia medieval dels catalans, 1302-1388. Edicions Proa, 1972, p. 133.
* ↑ Soldevila i Zubiburu, Ferran. Història de Catalunya. vol.1. 2a edició. Alpha, 1934, p. 422.
# Tomba QV68

QV68 és la tomba de Meritamon, filla i Gran esposa reial de Ramsés II, de la dinastia XIX. Es troba a la Vall de les Reines, a la riba oest del Nil, a Egipte.
Jean-François Champollion i Karl Richard Lepsius es referiren a aquesta tomba, i més tard l'excavà Ernesto Schiaparelli, director del Museu Egipci de Torí.
Lepsius la descrigué breument, i la classificà al número 12 de la seua llista.

## Descripció

La tomba es compon d'un vestíbul, una cambra lateral i una altra de funerària. La sala principal conté diverses escenes amb déus. Meritamon apareix davant Neit, Thot, Ra-Horakti i Hathor. Es mostra consagrant els cofres de Mehet davant d'Osiris i Hathor, que hi apareixen asseguts. Les inscripcions identifiquen la reina amb els títols d'"Osiris, Filla del rei, Gran esposa reial, Senyora de la Dues Terres, llarga vida a Meritamon". Se'n diu que «duu un cofre de roba, eternament; i el consagra tres vegades» (sic).
Altres escenes mostren la difunta fent ofrenes a Khnum i oferint dos atuells a Ptah.
Meritamon fou enterrada en un sarcòfag de granit roig que actualment es troba al Museu de Berlín (15274). Les inscripcions la identifiquen com la "(Filla del rei), Gran (esposa reial), Senyora de les Dues Terres, Meritamon, justificada"; i com a "Osiris, la Filla del rei i estimada per ell, Gran esposa reial, Senyora de les Dues Terres, Meritamon, justificada".

## Vegeu també

* Ramsès II
* Vall de les Reines

## Referències

* ↑ Denkmaeler aus Aegypten und Aethiopien nach den Zeichnungen der von Seiner Majestät dem Koenige von Preussen, Friedrich Wilhelm IV., nach diesen Ländern gesendeten, und in den Jahren 1842–1845 ausgeführten wissenschaftlichen Expedition auf Befehl Seiner Majestät. 13 vols. Berlin: Nicolaische Buchhandlung. (Reprinted Genève: Éditions de Belles-Lettres, 1972)
* 1 2 3 Porter, Bertha and Moss, Rosalind, Topographical Bibliography of Ancient Egyptian Hieroglyphic Texts, Statues, Reliefs and Paintings Volume I: The Theban Necropolis, Part 2. Royal Tombs and Smaller Cemeteries, Griffith Institute. 1964, pg 766-7
* 1 2 Kitchen, K. A., Rammeside Inscriptions, Translated & Annotated, Translations, Volume II, Blackwell Publishers, 1996.
# Principi cosmològic

El principi cosmològic és la suposició segons la qual ni la humanitat ni la Terra no estan situades a cap punt privilegiat de l'Univers i que qualsevol observador de l'Univers en té una visió aproximadament igual. Suposa que l'espai dit "exterior" (a la Terra) és homogeni a gran escala i isòtrop.

## Referències

* ↑ William C. Keel. The Road to Galaxy Formation. 2nd. Springer-Praxis, 2007, p. 2. ISBN 978-3-540-72534-3.
* ↑ Andrew Liddle. An Introduction to Modern Cosmology. 2nd. John Wiley & Sons, 2003, p. 2. ISBN 978-0-470-84835-7.
# Salangana de les Filipines

La salangana de les Filipines (Aerodramus mearnsi) és una espècie d'ocell de la família dels apòdids (Apodidae). Petit falciot amb uns 10,4 cm de llarg. Bec petit i cua lleugerament forcada. Per sobre de color negre fuliginós i per sota marró gris amb cobertores caudals inferiors més fosques. Els tarsos estan emplomallats. Vola sobre camp obert i boscos de la major part de les illes Filipines. Cria a l'interior de coves.

## Referències

* ↑ Robert S. Kennedy i Pedro C. Gonzales (2000) A Guide to the Birds of the Philippines. Oxford University Press. Full 189. ISBN 0198546688